Francois Wilken. Foto: Conrad Bornman / Mediaboer
“As jy as politikus nie kan doen wat jou kiesers van jou vra nie, moenie die blaam verskuif nie. As jy stemme wil werf, kry dit op die regte beginsels en manier.” Hy meen landbouers sal aanhou hard werk om kos op die tafel te sit.
Hy het ’n beroep op landbouers gedoen om veral in sulke omstandighede meer betrokke te wees. “As jy wil opstaan en ’n standpunt maak, moenie dit op ’n WhatsApp doen nie. Gaan na jou landbouvereniging toe en as jy só sterk oor ’n saak voel, laat my weet en ons sal dit op die agenda sit. Dan hanteer ons jou punt konstruktief: Ons kom tot ’n besluit en voer hom uit.”
Kriek het aangekondig dat Agri SA, saam met landbouers, uitgenooi is om met die ANC te vergader. “Agri SA sal die Grondwet beskerm. Maak nie saak wat nie,” het hy gesê.
Volgens Kriek, self ’n Vrystaatse landbouer, betaal hy net ledegeld aan een organisasie. “Ek vertrou slegs een organisasie met die toekoms van my plaas, my grond, my eiendomsreg en my ander regte onder die grondwet én dit is Vrystaat Landbou.”